1938 – 1940 ийлаште Г. Ефруш Марий научный институтын литература ден фольклор секторыштыжо пашам ыштен, марий прозын кушкын толмо корныжым шымлен. Тыге тудо марий прозаик Д. Орайын творчествыж нерген икмыняр статьям серен да газетешат, альманахешат печатлен: («Карш корно» повесть нерген // Марий коммуна. 1939. 8 май; Д.Ф. Орайын творчествыже // Пиалан илыш. 1939. 2 №).

1958 ий — Евгений Михайлович Салмин, эмлызе да мер пашаеҥ. 1982-шо ий гыч тудо Юлсер оласе рӱдӧ эмлымверыште хирурглан ышта. А 5 ий гыч ты эмлымверын хирургий пӧлкажын вуйлатышыже лийын. 4 ий кугыжаныш погынын депутатше сомылым шуктен шоген.

1881 ий — Агриппина Васильевна Боброва-Ишпайкина, палыме просветитель, марий ÿдырамаш-влак кокла икымше революционер. Провой кундем Какшамарий ялыште шочын. 1906-шо ийыште шке шочмо ялыштыже кресаньык бунтым тарватымыжлан тудым 3 ийлан ссылкыш колтеныт. 20-шо ийлаште Агриппина Васильевна туныктымо пашашке ушнен: поснак ӱдырамаш-влак коклаште грамотан лийышт манын тыршен.

Филологий пӧлкам тунем пытарыше-влак ""Филолог. Преподаватель"" квалификацийым налыт. Курык марий йылме дене специализаций уло. Филолог-влак гуманитар шинчымашын, тӱвыран, йылме-влак кокласе йодыш-влакшым шымлат. Студент-влак йылме-влак, российысе да йотэлысе литератур дене шинчымашым налыт; университетым пытарымек, шанче-шымлымаш да моло пашашкат ушнен кертыт.

1945 ий — Валерий Николаевич Монятовский, пашазе, Социалистик Паша Герой. Йошкар-Олаште шочын. Сар тӱҥалме годым ача-аваже Йошкар-Олашке илаш кусненыт, но 16 ияш годымжо Валерий Николаевич Киевыш пӧртылын да тусо «Киевторгмаш» заводышто тыршаш тӱҥалын. Пашажлан Ленин да Йошкар Знамя Паша орден-влак дене палемдалтын.

Деревня Большой Пуял (Кугу Пуял, Пумбал) — «История сёл и деревень Республики Марий Эл. Сост. А.Г. Иванов, Йошкар-Ола, Марийское книжное издательство, 2006 г. 648 с. 750 экз.» книга гыч ужаш кылвер.

Южо вере григориан кечышот деке куснымаш кугу кредалмаш-влак дене кылдалтын. Польшын кугыжаже Стефан Баторий Рига олаште у кечышотым пуртен (1584 ий), купец-влак тудын ваштареш лектыныт, вет 10 кечым йомдарымеке, шукыштлан сатум кондымо жапышт шагалемеш - парыш ок лек. Кредалше-влак оласе черкым шалатеныт.

Деревня Чермышево Второе (Изи Нужанал) — «История сёл и деревень Республики Марий Эл. Сост. А.Г. Иванов, Йошкар-Ола, Марийское книжное издательство, 2006 г. 648 с. 750 экз.» книга гыч ужаш кылвер.